אוניברסיטת צפון טקסס

אוניברסיטת צפון טקסס (באנגלית: The University of North Texas, UNT) היא אוניברסיטת מחקר ציבורית שנוסדה בשנת 1890 וממוקמת במטרופולין דאלאס-פורט וורת'-ארלינגטון. הקמפוס הראשי שלה נמצא בדנטון, עם קמפוס נוסף בפריסקו. היא משמשת כספינה הדגל של מערכת אוניברסיטת צפון טקסס (University of North Texas System), הכוללת גם אוניברסיטאות בדאלאס ובפורט וורת'. בשנת 2023 היא הייתה האוניברסיטה ה-24 בגודלה, בארצות הברית, מבחינת מספר הנרשמים.

UNT מסווגת (2025) R1 במערכת סיווג קרנגי למוסדות השכלה גבוהה: "אוניברסיטה לדוקטורט - פעילות מחקר גבוהה מאוד"

 היסטוריה 
האוניברסיטה הוקמה ב-16 בספטמבר 1890 על ידי יהושע צ'ילטון (Joshua C. Chilton) כמכללה פרטית להכשרת מורים. באותה תקופה הייתה דנטון יישוב כפרי עם כ-2,500. ב-1894 הפך המוסד למכללה (פרטית) רגילה וב-1901 למכללה של המדינה (North Texas State Normal College). בין השנים 1923-1949 שינתה המכללה את יעודה וחזרה להכשרת מורים ולאחר מכן, בין השנים 1949–1961 חזרה להיות מכללה רגילה, של המדינה.

ב-29 באוגוסט 1961, המכללה הפכה לאוניברסיטת מדינת צפון טקסס (North Texas State University) בסמסטר הסתיו של 1961 נרשמו 8,844 סטודנטים והמספר המשיך לעלות במהלך שני העשורים הבאים וב-1988 שונה השם לשם הנוכחי: אוניברסיטת צפון טקסס (University of North Texas).

 דירוגים אקדמיים 
דירוגים אקדמיים ברמה הלאומית פורבס 209 U.S. News & World Report 220 WSJ/College Pulse 126 WSJ / College Pulse 272 ברמה הגלובלית ארוואו 501–600 QS 901–950 U.S. News & World Report 714

 קמפוסים ומתקנים 
הקמפוס הראשי של אוניברסיטת צפון טקסס ממוקם בדנטון, עיר בת כ-170,000 תושבים בחלק הצפוני של מטרופלקס דאלאס-פורט וורת', המטרופולין הרביעי בגודלו בארצות הברית. מאז 1975, כאשר רכשה בית ספר לרפואה בפורט וורת' האוניברסיטה מרחיבה בהתמדה שטחה
בשנת 2004, האוניברסיטה חנכה פתחה את פארק דיסקברי (Discovery Park) בדנטון, כקמפוס מחקר וטכנולוגיה, כ-8 קילומטרים מצפון לקמפוס הראשי והוא מאכלס מתקנים המתמקדים במדע, הנדסה וחדשנות. בשנת 2011, המכללה לאמנויות חזותיות ועיצוב פתחה את מרכז מחקר העיצוב ברובע Design District.

כדי להרחיב את התוכניות האקדמיות והמחקריות שלה, הקימה האוניברסיטה קמפוס לוויין בפריסקו, כ-48 ק"מ צפונית למרכז העיר דאלאס וכ-40 קילומטרים מזרחית לדנטון. הקמפוס בפריסקו ממשיך להרחיב את שטחו והוא כולל מספר אתרים.

 מכללות, בתי ספר ואקדמיה 
 המכללה לאמנויות ליברליות ומדעי החברה: מציעה 22 מחלקות ותוכניות אקדמיות וחמישה שירותים ציבוריים (כולל מרפאת פסיכולוגיה ומרפאת דיבור ושמיעה), ושמונה שירותים לסטודנטים (מתוכם שבע מעבדות).
 המכללה למדעים: האוניברסיטה מציעה תארים ראשונים במדעים מעל  שנים, תואר שני במדעים (בביולוגיה, מתמטיקה, כימיה וכלכלה) כ-90 שנה ותואר שלישי בפילוסופיה ובמספר תחומים מדעיים, כמו: כימיה, ביולוגיה ופיזיקה, כבר כ- שנה.
 המחלקה לפיזיקה: במחלקה נעשה שימוש במתקן מחקר - מעבדת אלומת יונים (IBL), לביצוע מחקרים רב-תחומיים באמצעות מאיצי יונים בעלי אנרגיה בינונית (מ-10 k eV עד ל: 15 M eV). המתקן כולל ארבעה מאיצים המאפשרים הקמת מסלולי אלומה להשתלת יונים (ion implantation), מיקרוסקופיית יונים סורקת חודרת (scanning transmission ion microscopy - STIM) ומיקרו-אנליזה באמצעות אלומת יונים ממוקדת באנרגיה גבוהה (HEFIB). האוניברסיטה מארחת את הכנס ליישום מאיצים במחקר ובתעשייה (CAARI - the Conference on the Application of Accelerators in Research and Industry) בשנים זוגיות מאז 1976.
 המחלקה לביולוגיה: המחלקה למדעי הביולוגיה בפקולטה עוסקת במחקר בין תחומי במדעי הסביבה, אקולוגיה וביולוגיה מולקולרית. המחלקה מפעילה גם תחנת שטח לחקר המים (Water Research Field Station) וכן מתקן של נחל מלאכותי (Artificial Stream Facility) שנועד להעריך את ההשפעה האקולוגית של כימיקלים חקלאיים בתנאי שדה מבוקרים.
 המכללה למנהל עסקים: מכללת ג'. ברינט ריאן למנהל עסקים (G. Brint Ryan College of Business) כוללת חמש מחלקות אקדמיות: (א) חשבונאות. (ב) מימון, ביטוח, נדל"ן ומשפטים. (ג) טכנולוגיית מידע וקבלת החלטות. (ד) שיווק, לוגיסטיקה וניהול מבצעי (Operations Management). (ה) ניהול. במכללה יש שבע תוכניות לתואר ראשון, ארבע עשרה תוכניות לתואר שני ושש תוכניות לתואר שלישי.
 המכללה לחינוך: היא ה"יורשת" של המכללה להכשרת מורים שהוקמה לפני מעל 130 שנה והיא כוללת ארבע מחלקות ומרכז אחד: (א) ייעוץ וחינוך גבוה (Counseling and Higher Education). (ב) פסיכולוגיה חינוכית. (ג) קינסיולוגיה, קידום בריאות ופנאי. (ד) הכשרת מורים וניהול. ובנוסף קיים מרכז האוטיזם ע"ש קריסטין פארמר (The Kristin Farmer Autism Center). המכללה מאפשרת 12 תוכניות לתואר ראשון, 19 תוכניות לתואר שני ו-15 מסלולים לתואר שלישי דוקטורט.
 המכללה להנדסה: המכללה להנדסה נוסדה בשנת 2003 ונכון לסתיו 2025, היא מאפשרת לימודים ב-12 תוכניות לתואר ראשון ובנוסף 7 תוכניות משניות ו-6 תעודות אקדמיות, 10 תוכניות לתואר שני ו-5 תוכניות לתואר שלישי, בתחומים הכוללים הנדסה ביו-רפואית, מדעי המחשב, הנדסת חשמל, הנדסת מכונות, אבטחת מידע וסייבר והנדסת חומרים.
 מכללת המידע: המכללה למידע הוקמה באוקטובר 2008 באיחוד של שתי יחידות אקדמיות: טכנולוגיות למידה (שהיו חלק מהמכללה לחינוך) ובית הספר למדעי הספרייה והמידע. המכללה מורכבת מהמחלקה לבלשנות, המחלקה לטכנולוגיות למידה, המחלקה למדעי המידע והמחלקה למדעי הנתונים על שם אנוראדה ויקאס סינה (Anuradha and Vikas Sinha).

 קישורים חיצוניים 


 אתר הספורט של האוניברסיטה (באנגלית)

 הערות שוליים 

קטגוריה:טקסס: אוניברסיטאות ומכללות